6 April: Jy sal niks vir die Here kan wegsteek nie. - Jan van der Watt - www.bybelkennis.co.za
by Mitch Kalp · Published 06/04/2017 · Updated 28/03/2017
Luk 17:20-37 (fokus 17:20-37)
ŉ Verkoopsman klop eendag aan ŉ huis en ŉ tiener maak oop – die musiek weergalm, oral staan vuil borde en ŉ sigaret hang uit sy mond. “Is jou ma by die huis?” vra hy. “Wat dink jy?” vra die tiener.
Ons maak ook baie so – as ons dink niemand sal weet of ons herken nie, laat ons ons maskers val. Dit is asof ‘n mens vergeet wat eintlik van hom verwag word en dan doen hy dinge wat eintlik nie regtig “hy” is nie. Die versoeking is veral groot op plekke waar ons dink mense ken ons nie – as ons op reis is, of anoniem in ŉ groot winkelsentrum stap of agter die stuurwiel van ons kar ons humeur verloor.
Soos daai verkoopsman sal die Here ook onverwags aan ons deure kom klop. Dan sal ons niks kan wegsteek nie. Daarom moedig die Here sy mense aan om hulle lewenshuise reg te hou. As gelowige moet jy nie skaam wees as die Here skielik kom aanklop nie, of jy nou in ‘n kar sit of in ‘n winkelsentrum stap.
Laaste 7 Dae: 4,074
Laaste 30 Dae: 25,643
Laaste 365 Dae: 274,083